ᱢᱮᱠᱥᱤᱠᱚ ᱱᱟᱜᱟᱨ

ᱢᱮᱠᱥᱤᱠᱚ ᱱᱟᱜᱟᱨ ᱫᱚ ᱢᱮᱠᱥᱤᱠᱚ ᱨᱮᱱᱟᱜ ᱨᱟᱡᱽᱜᱟᱲ ᱠᱟᱱᱟ ᱟᱨ ᱚᱸᱰᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱱᱟᱜᱟᱨ ᱠᱟᱱᱟ ᱾ ᱱᱚᱣᱟ ᱦᱚᱸ ᱡᱮᱜᱮᱛ ᱨᱮᱱᱟᱜ ᱢᱤᱫ ᱱᱟᱜᱟᱨ ᱡᱟᱦᱟᱸᱨᱮ ᱟᱹᱰᱤ ᱥᱟᱜᱟᱞ ᱦᱚᱲ ᱠᱚ ᱛᱟᱦᱮᱸᱱ ᱠᱟᱱᱟ ᱟᱨ ᱡᱚᱛᱚ ᱠᱷᱚᱱ ᱚᱡᱽᱨᱟᱦᱟᱱ (polluted) ᱱᱟᱜᱟᱨ ᱠᱟᱱᱟ ᱾ ᱥᱮᱫᱟᱭ ᱫᱚ ᱟᱡᱽᱴᱮᱠ ᱦᱚᱲ ᱠᱚ ᱛᱟᱦᱮᱸᱠᱟᱱᱟ, ᱚᱱᱟᱛᱟᱭᱚᱢ ᱥᱯᱮᱱᱤᱥ ᱦᱚᱲ ᱠᱚ ᱦᱮᱡ ᱮᱱᱟ ᱟᱨ ᱢᱮᱠᱥᱤᱠᱚ ᱱᱟᱜᱟᱨ ᱠᱚ ᱵᱮᱨᱮᱫ ᱠᱮᱫ-ᱟ ᱾ ᱱᱚᱣᱟ ᱫᱚ ᱑᱕᱒᱑ ᱥᱟᱞᱮ ᱨᱮ ᱦᱮᱨᱱᱟᱱ ᱠᱚᱨᱴᱤᱥ ᱫᱟᱨᱟᱭ ᱛᱮ ᱛᱷᱟᱯᱚᱱ ᱞᱮᱱ ᱛᱟᱦᱮᱸᱫ ᱾ ᱛᱮᱦᱮᱧ ᱘.᱕ ᱢᱤᱞᱤᱭᱚᱱ ᱜᱟᱱ ᱦᱚᱲ ᱱᱚᱣᱟ ᱱᱟᱜᱟᱨ ᱨᱮ ᱠᱚ ᱵᱟᱥᱟᱜ ᱠᱟᱱᱟ ᱟᱨ ᱑᱘ ᱢᱤᱞᱤᱭᱚᱱ ᱜᱟᱱ ᱵᱟᱡᱟᱨ ᱵᱷᱤᱲᱟᱹᱣ ᱴᱚᱞᱟ ᱨᱮ ᱾
ᱢᱮᱠᱥᱤᱠᱚ ᱱᱟᱜᱟᱨ ᱨᱮ ᱫᱚ ᱞᱮᱠᱷᱟ ᱜᱩᱸᱴ ᱑᱘.᱑ ᱢᱤᱞᱤᱭᱚᱱ ᱜᱟᱱ ᱦᱚᱲ ᱠᱚ ᱛᱟᱦᱮᱸᱱ ᱠᱟᱱᱟ ᱾ ᱱᱚᱣᱟ ᱫᱚ ᱡᱮᱜᱮᱛ ᱨᱮᱱᱟᱜ ᱫᱚᱥᱟᱨ ᱵᱟᱹᱲᱛᱤ ᱦᱚᱲ ᱛᱟᱦᱮᱸᱱ ᱠᱟᱱ ᱱᱟᱜᱟᱨ ᱠᱟᱱᱟ, ᱡᱟᱯᱟᱱ ᱨᱮᱱᱟᱜ ᱴᱚᱠᱭᱚ ᱠᱷᱚᱱ ᱯᱟᱹᱪᱷᱞᱟᱹ ᱨᱮ ᱟᱨ ᱱᱟᱥᱮ ᱩᱰᱤᱡ ᱵᱟᱹᱲᱛᱤ ᱠᱚ ᱛᱟᱦᱮᱸᱱ ᱠᱟᱱᱟ ᱥᱤᱧᱚᱛ ᱨᱮᱱᱟᱜ ᱢᱩᱢᱵᱟᱭ ᱠᱷᱚᱱ ᱾

ᱱᱟᱜᱟᱢ
ᱢᱮᱠᱥᱤᱠᱚ ᱱᱟᱫᱟᱨ ᱫᱚ ᱮᱛᱚᱦᱚᱵ ᱑᱕᱒᱐ ᱥᱟᱞᱮ ᱨᱮ ᱵᱮᱱᱟᱣ ᱞᱮᱱᱟ, ᱡᱚᱠᱷᱚᱱ ᱦᱮᱨᱱᱟᱱ ᱠᱚᱨᱴᱤᱥ ᱴᱮᱱᱚᱪᱤᱴᱤᱞᱟᱱ ᱨᱮᱱᱟᱜ ᱟᱡᱽᱴᱮᱠ ᱱᱟᱜᱟᱨ~ᱮ ᱫᱷᱚᱝᱥᱚ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱥᱯᱮᱱᱤᱥ ᱦᱚᱲ ᱫᱚ ᱫᱟᱜ ᱛᱮ ᱩᱱᱩᱢᱚᱜ ᱠᱷᱚᱱ ᱵᱟᱧᱪᱟᱣᱜ ᱞᱟᱹᱜᱤᱫ ᱛᱮ ᱴᱮᱠᱥᱠᱚᱠᱚ ᱰᱮᱢ ᱨᱮᱱᱟᱜ ᱠᱟᱱᱠᱷᱟ ᱠᱷᱚᱱ ᱠᱚ ᱥᱟᱦᱟᱭᱮᱱᱟ ᱾ ᱚᱱᱟ ᱨᱮᱱᱟᱜ ᱟᱹᱰᱤ ᱫᱤᱱ ᱛᱟᱭᱚᱢ ᱑᱗᱐᱐ ᱥᱮᱨᱢᱟ ᱥᱮᱫ ᱫᱚ ᱢᱮᱠᱥᱤᱠᱚ ᱨᱤᱱ ᱦᱚᱲ ᱠᱚᱣᱟᱜ ᱮᱞ ᱑᱐᱐,᱐᱐᱐ ᱠᱷᱚᱱ ᱠᱚ ᱵᱟᱹᱲᱛᱤ ᱞᱮᱱ ᱛᱟᱦᱮᱸᱫ ᱾ ᱡᱟᱦᱟᱸᱨᱮᱦᱚᱸ, ᱟᱭᱢᱟ ᱚᱡᱽᱨᱟ ᱵᱩᱥᱛᱤ ᱛᱟᱦᱮᱸ ᱠᱟᱱᱟ, ᱡᱟᱦᱟᱸᱛᱮ ᱟᱡᱟᱨ ᱵᱮᱢᱟᱨ ᱠᱚ ᱯᱟᱥᱱᱟᱣ ᱞᱮᱱ ᱛᱟᱦᱮᱸᱫ ᱾ᱢᱮᱠᱥᱤᱠᱚ ᱯᱷᱩᱨᱜᱟᱹᱲ ᱮᱱ ᱛᱟᱭᱚᱢ ᱑᱘᱐᱐ ᱥᱟᱞᱮ ᱨᱮᱱᱟᱜ ᱛᱟᱞᱟ ᱥᱮᱫᱨᱮ ᱨᱟᱡᱽᱟᱹᱨᱤ  ᱨᱮᱱᱟᱜ ᱟᱱᱟᱴ ᱧᱮᱞᱮᱱ ᱛᱟᱦᱮᱸᱫ ᱾ ᱫᱤᱥᱚᱢ ᱯᱷᱩᱨᱜᱟᱹᱞ ᱨᱮᱱᱟᱜ  ᱔᱐ ᱥᱮᱨᱢᱟ ᱦᱟᱹᱵᱤᱡ ᱔᱐ ᱠᱷᱚᱱ ᱵᱟᱹᱲᱛᱤ ᱦᱚᱲ ᱠᱚ ᱥᱟᱥᱮᱛᱮᱫ ᱛᱟᱦᱮᱸᱫ ᱾ ᱑᱘᱐᱐ ᱨᱮᱱᱟᱜ ᱢᱩᱪᱟᱹᱫ ᱟᱨ ᱑᱙᱐᱐ ᱨᱮᱱᱟᱜ ᱮᱦᱚᱵ ᱥᱮᱫ ᱨᱮ ᱵᱤᱡᱽᱞᱤ ᱵᱟᱹᱛᱤ ᱟᱨ ᱜᱮᱥ ᱫᱚ ᱱᱟᱜᱟᱨ ᱛᱮ ᱦᱮᱡ ᱞᱮᱱ ᱛᱟᱦᱮᱸᱫ ᱾ ᱢᱮᱱᱠᱷᱟᱱ ᱟᱹᱰᱤ ᱢᱟᱨᱟᱝ ᱵᱷᱮᱯᱮᱫ ᱧᱮᱞᱮᱱ ᱛᱟᱦᱮᱸᱫ  ᱠᱤᱥᱟᱹᱬ ᱯᱟᱪᱮ ᱱᱟᱜᱟᱨ ᱟᱨ ᱨᱮᱸᱜᱮᱡ ᱯᱟᱪᱮ ᱱᱟᱜᱟᱨ ᱛᱟᱞᱟ ᱨᱮ ᱾ ᱑᱙᱓᱐ ᱥᱟᱞᱮ ᱥᱮᱫ ᱛᱮ ᱫᱚ ᱢᱮᱠᱥᱤᱠᱚ ᱨᱤᱱ ᱦᱚᱲ ᱮᱞ ᱑,᱐᱐᱐,᱐᱐᱐ ᱜᱟᱱ ᱥᱮᱴᱮᱨᱞᱮᱱ ᱛᱟᱦᱮᱸᱫ ᱾   ᱱᱚᱣᱟ ᱱᱟᱜᱟᱨ ᱟᱹᱰᱤ ᱦᱚᱨᱚᱵᱚᱨ ᱜᱮ ᱞᱟᱦᱟ ᱤᱫᱤᱭᱮᱱᱟ ᱾ ᱑᱙᱖᱐ ᱥᱟᱞᱮ ᱨᱮ ᱚᱞᱤᱢᱯᱤᱠ ᱮᱱᱮᱡ ᱠᱚ ᱥᱟᱯᱲᱟᱣ ᱞᱮᱫ ᱛᱟᱦᱮᱸᱫ ᱾ ᱑᱙᱘᱕ ᱥᱟᱞᱮ ᱨᱮ ᱚᱛᱞᱟᱲᱟᱣ ᱦᱩᱭ ᱞᱮᱱ ᱛᱮ ᱨᱟᱡᱽᱜᱟᱲ~ᱮ ᱛᱟᱹᱠᱤᱡ ᱞᱮᱫ ᱛᱟᱦᱮᱸᱫ ᱾ ᱯᱟ.ᱪᱷᱞᱟᱹ ᱛᱤᱢᱤᱱ ᱜᱮᱱᱮᱞ ᱥᱮᱨᱢᱟ ᱫᱚ ᱜᱚᱯᱚᱡ ᱟᱨ ᱠᱚᱨᱳᱯᱥᱚᱱ ᱠᱚ ᱟᱹᱰᱤ ᱜᱮ ᱧᱮᱞᱚᱜ ᱠᱟᱱ ᱛᱟᱦᱮᱸᱫ ᱾
ᱥᱟᱪᱟᱨᱦᱮ 
ᱢᱮᱠᱥᱤᱠᱚ ᱱᱟᱜᱟᱨ ᱨᱮ ᱫᱚ ᱟᱹᱰᱤ ᱥᱟᱸᱜᱮ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱱᱚᱣᱟ ᱫᱚ ᱜᱚᱴᱟᱯᱟᱲᱟ ᱵᱩᱨᱩ ᱛᱮ ᱮᱥᱮᱫ ᱟᱠᱟᱱᱟ ᱾ ᱱᱚᱣᱟ ᱠᱷᱟᱹᱛᱤᱨ ᱜᱮ ᱦᱚᱭ ᱚᱡᱽᱨᱟ ᱟᱱᱟᱴ ᱧᱮᱞᱚᱜ-ᱟ ᱾ ᱢᱤᱢᱤᱫ ᱫᱷᱟᱣ ᱫᱚ ᱢᱮᱠᱥᱤᱠᱚ ᱱᱟᱜᱟᱨ ᱨᱮ ᱚᱛᱞᱟᱲᱟᱣ ᱦᱚᱸ ᱧᱮᱞ ᱵᱟᱲᱟᱜ ᱜᱮᱭᱟ ᱾
ᱚᱛᱱᱚᱜ

ᱢᱮᱠᱥᱤᱠᱚ ᱱᱟᱜᱟᱨ ᱫᱚ ᱢᱮᱠᱥᱤᱠᱚ ᱵᱷᱮᱞᱞᱤ ᱨᱮ ᱢᱮᱱᱜ-ᱟ, ᱱᱚᱣᱟ ᱫᱚ ᱥᱟᱹᱢᱩᱸᱫᱽ ᱞᱮᱵᱮᱞ ᱠᱷᱚᱱ  ᱒᱓᱐᱐ ᱢᱤᱴᱚᱨ ᱜᱟᱱ ᱪᱮᱛᱟᱱ ᱨᱮ ᱢᱮᱱᱟᱜ-ᱟ ᱾
 ᱢᱮᱠᱥᱤᱠᱚ ᱱᱟᱜᱟᱨ ᱫᱚ ᱑᱖ ᱜᱚᱴᱟᱝ ᱦᱩᱸᱰᱤᱧ ᱱᱜᱟᱨ ᱨᱮ ᱦᱟᱹᱴᱤᱧ ᱟᱠᱱᱟ :

ᱢᱮᱠᱥᱤᱠᱚ ᱫᱚ ᱞᱮᱠ ᱴᱮᱠᱥᱠᱚᱠᱚ ᱞᱮᱠ (lake) ᱪᱮᱛᱟᱱ ᱨᱮ ᱢᱮᱱᱜ-ᱟ, ᱡᱟᱦᱟᱸ ᱫᱚ ᱱᱤᱛᱚᱜ ᱨᱚᱦᱚᱲ ᱟᱠᱟᱱᱟ ᱾ ᱨᱚᱦᱚᱲ ᱠᱟᱛᱮ ᱱᱚᱣᱟ ᱮᱞᱟᱠᱟ ᱨᱮᱱᱟᱜ ᱥᱟᱪᱟᱨᱦᱮ ᱫᱚ ᱵᱚᱫᱚᱞ ᱟᱠᱟᱱᱟ ᱾ ᱯᱨᱚᱯᱚᱠᱟᱴᱮᱯᱮᱴᱤ ᱟᱨ ᱤᱡᱩᱪᱩᱜᱩᱣᱟᱴᱤ ᱵᱩᱨᱩ ᱱᱟᱜᱟᱨ ᱥᱩᱨ ᱨᱮ ᱢᱮᱱᱟᱜ-ᱟ ᱾
ᱦᱚᱭᱦᱤᱥᱤᱫ
ᱵᱟᱨᱦᱮ ᱡᱚᱱᱚᱲ
 Mexico City Government 
 Mexico City Tourism Ministry
ᱥᱟᱹᱠᱷᱭᱟᱹᱛ

Category:!Main category
Category:City